Maroela Media Top 20: 5 Januarie 2015Die groep Eden se liedjie Dirty dancing is nommer een in die eerste week van Maroela Media se Top 20 vir 2015. Foto: Eden se Facebook-blad. Hier is Maroela Media se Top 20 vir die eerste week van 2015. Daar is nege snitte wat styg, vyf wat daal, drie in dieselfde plek as verlede week en drie nuwelinge. Eden neem die nommer een posisie oor met Dirty dancing en Bobby van Jaarsveld sak terug na die derde plek. Dorings vir Ma van Manie Jackson, Is duidelik van Emo Adams en Richterskaal van Arno Jordaan sak uit; Andriëtte tree in die 20ste plek toe met Welkom in my hart, Dewald Wasserfall met So eensaam soos die son in die 19de plek en Jack Parow en Janie Bay met Veilig in die 18de plek. Kurt Darren styg vier plekke na die 15de plek met Dans op die tafels en Fredi Nest daal vier posisies met Vat nou hierdie mens.